stanford-oval/wikipedia huggingface dataset:
פוספטודרקו
מאפיינים

הפוספטודרקו היה מראשוני בני משפחתו שהתגלו בצפון אפריקה, אך בהמשך התגלו עוד מינים כמו האלנקה. הוא היה קרובו של הקוואצלקואטלוס, גדול המעופפים מעולם וכנראה נראה כמותו.
מעופף גדול זה היה בעל מוטת כנפיים של 5 מטרים והיצור היה בעל לסתות ארוכות ודקות כמו מקור חסידה גדולה שהיו חסרות שיניים. היה לו צוואר ארוך מאוד שאולי גרם לתנועה מגושמת על הקרקע. כנראה שהוא ניזון כמו מרבו מנבלות של דינוזאורים טורפים ואולי תפס יצורים קטנים במקורו.
הוא חי בקרטיקון העליון שלפני 66 מיליון שנה ונכחד עם הכחדת הקרטיקון הגדולה.
בתרבות

זוחל מעופף זה נראה בסדרה כוכב פרהיסטורי.
פואטיקה (אריסטו)

| --- | --- |

 מידע כללי
 מאת:  אריסטו 
 שפת המקור:  יוונית עתיקה 
 סוגה:  מסה 
 נושא:  פואטיקה 
 
הפּוֹאֶטִיקָה של אריסטו (ביוונית: Ποιητικός, מתוארך בין 330–335 לפסה"נ), הוא ספר העוסק בצורות השירה, הסיפור והדרמה השונות. עיקר עבודתו של אריסטו מקיפה את כל תחומי הטרגדיה בתקופתו, אותה הוא מגדיר:
"הטרגדיה היא חיקוי עלילה נעלה ושלמה, בעלת שיעור (גודל) מסוים, שלשונה מתובלת ומיני התבלין שלה נחלקים בין חלקיה, שנפשותיה פועלות בדרך דרמטית, ולא בדרך של סיפור. חיקוי המבצע באמצעות מאורעות המעוררים פחד, חמלה ואת הקתרזיס של רגשות אלה"
"פואטיקה" הייתה יצירה אבודה בעולם הנוצרי במשך זמן רב, ורק במאה ה-15 תורגמה לראשונה מהתרגום הערבי אל השפה האיטלקית. המקור היווני אבד. יש אומרים שחלק נוסף של "פואטיקה", העוסק בקומדיה, אבד גם הוא. ההשערה נסמכת על הסברים רבים החסרים ב"פואטיקה", ושלפי המשוער נמצאו בחלק האבוד.
מאז גילויה הפכה "פואטיקה" ליצירת יסוד בביקורת הספרות והמחזאות האירופית. בראשית ימי הרנסאנס התייחסו אל הכללים הנאמרים בה כאל כללים מקודשים, שאין לערער עליהם או לפעול בניגוד להם. רק במהלך הרנסאנס המאוחר החלו לפרש את אריסטו בצורות שיאפשרו חידוש (לדוגמה, פייר קורניי), ובמהלך המאות הבאות החלו אף לחלוק עליו (ג'ון דריידן) ולהפסיק להשתמש בכלליו הנוקשים (סמואל ג'ונסון). 'הפואטיקה' לאריסטו מתגלה ככלי חשוב בעלילת שם הוורד, הרומן הבלשי של אומברטו אקו.
שלוש סוגות הדרמה

לפי אריסטו, לדרמה יש שלוש סוגות אותן ניתן להעלות על הבמה: קומדיה, טרגדיה ושירה אפית.
שלוש סוגות הדרמה > הקומדיה

הקומדיה היא הצגה בצורה בימתית של דמויות פשוטות, מה שעשוי לגרום לצחוק. על פי אריסטו ישנה היררכיה בין הדמויות לבין זולתן: הדמויות הפשוטות יוצגו בקומדיה, בעוד המעשים הגדולים ייוצגו באפוס ובטרגדיה, העוסקות בדמויות "גדולות".
כאמור, אין מקורות ישירים לקומדיה על פי אריסטו, והשרידים הקרובים ביותר למקור הם רשימות של תלמידיו מתוך הרצאותיו.
שלוש סוגות הדרמה > הטרגדיה

אריסטו מרכז את עיקרי הטרגדיה ואת מאפייניה הייחודיים בעזרת שימוש בדוגמאות מהטרגדיה היוונית של אייסכילוס, סופוקלס ואוריפידס. אפלטון עמד על הגישה כי יש לבחון את השירה על פי מימוש התכלית (τέλος) שלה, להוביל לקתרזיס, זיכוך של רגשות. אריסטו מתאר את התחבולות שבמאי יכול להשתמש בהן כדי ליצור רגש אצל הצופה.
שלוש סוגות הדרמה > ממדי המציאות

להבדיל מאפלטון, אריסטו האמין כי השירה מייצגת את המציאות ואינה מחקה אותה. החיקוי היא פעולה מושכלת, המבדילה את הקוף מהאדם. במהלכה בוחר היוצר חלק מהמציאות אותו הוא רוצה לייצג, באופן כזה ש (ייתכן) והייצוג מיצג איזה שהיא "אמת אבסולוטית" על טבעו של העולם. לכן השירה נעלה על ההיסטוריה, היא מספרת על הכלל ולא על הפרט.
הייצוג צריך להיות מוצלח ומשכנע. עם זאת, ייצוג משכנע אינו מחייב קהל טיפש שאינו יכול להבדיל בין המציאות לייצוג. להפך, האדם נהנה לזהות את הפער בין האמת לחיקוי (המכונה מימזיס).
שלוש סוגות הדרמה > קריטריונים

השירה נמדדת על פי שישה קריטריונים: העלילה (מארג הסיפור), הדמויות, המחשבה, הסגנון, החיזיון והזמרה.
אחדות העלילה: העלילה צריכה להיות מורכבת מאירועים לכידים אשר מחולקים לשלושה חלקים (התחלה, אמצע וסוף). הם קשורים אחד לשני בקשר סיבתי, הכרחי (קשר מחייב על פי חוקי הטבע) או מסתבר (קשר אפשרי, תלוי תרבות). ולכן למשל פוסל אריסטו את תחבולת "האל מתוך המכונה" האהובה על חלק מהמחזאים בני זמנו: תחבולה זו לא נובעת מהאירועים שעל הבמה; היא מאולצת ואינה מוכרחת; והיא לא מסתברת. קשר מסתבר מאפשר :
בדיון – הבדיון הוא חלק בלתי נפרד מהמחזה שגורם למחזה להיראות אמין. הבדיון נובע מהקשר המסתבר מאחר שהמסתבר מאפשר מספר תוצאות אפשריות, בעוד הכרח מצריך תוצאה אחת ברורה ומשעממת. למשל, נניח באודיסיאה אם מגיע אדם פצוע אפשרי כי מדובר באודיסאוס אך לא הכרחי.
רגש השתאות – מתרחש בעקבות אירוע שהסבירות שיתרחש היא נמוכה אבל כאשר הוא מתרחש על הבמה יוצר השתאות, התעוררות רגשית שהסדר הטוב חזר. למשל דמות תחמנית שאותה הצליחו לתחמן.
בנוסף יש אחדות של זמן. האירועים קשורים בקשר זמני, ציר של "גלגל שמש אחד". לא ברור למה התכוון אריסטו במונח "גלגל שמש אחד", האם מדובר על אורך המחזה עצמו או על אורך העלילה. מבחינת אריסטו יש עלילה אחת שלוקחת את הדמות מנקודה אחת לאחרת, וכל האפיזודות קשורות זו לו. בהמשך, הרנסאנס הוסיף את אחדות המקום ובנוסף נותן פרשנות חדשה לאחדות הזמן. ברנסאנס המבקרים יטעו שהטרגדיה צריכה להיות תחומה בתוך 12 שעות. הביקורת הנאו-קלאסית תוסיף את אחדות המקום.
הדמויות :
נעלות ונאצלות ליצירת ריחוק גם אם מעמד הדמות נחשב לנמוך למשל נשים שיוצגו באופן נאצל.
הולמות לתפקידה במחזה
דומות. פרשנויות שונות על חלק זה של דברי אריסטו: או שעליה להיות דומה לאב הטיפוס המיתי עליו היא מבוססת, דהיינו: אכילס זועם, אגממנון מלכותי וכדומה, או שעליה להיות דומה לקהל, דהיינו לא מיוחדת ושונה ממנו עד כדי כך שיקשה עליו להזדהות איתה
עקביות או במקרה של דמות שאפיונה הוא היותה בלתי עקבית כמו למשל המלט, על אי-עקביותה להיות עקבי
מחשבה (διάνοια)
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סגנון (λέξις)
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חיזיון (ὄψις)
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שלוש סוגות הדרמה > קתרזיס

הקתרזיס במחזה בא לידי ביטוי באמצעות החמלה והפחד
החמלה מוגדרת כתחושת רחמים על אדם עליו נופלת פורענות שלא הגיע לו לחוות בעקבות "כשל" שאיננו אשמתו המלאה. החמלה מבוקרת באופן כזה שמצד אחד דמות טועה במעשה מביש, לא במכוון ומנגד מערכת הצדק פועלת כנגדה.
הפחד הוא תחושת חרדה הנובעת מהאסון העומד להתרחש על הבמה, בעקבות כשל. הפחד צריך להיות במידת המרחק הנכון, כך שיתעורר בנו הרגש ובו בזמן הציפייה והתקווה כי הרעה לא תתרחש. לפיכך, אין האדם יכול לחוש פחד כאשר הרעה מתרחשת לו עצמו ומנגד, אינו יכול לפחד גם כאשר העניין פעוט בעינו.
מחזה ימצה את הקרתזיס אם יכלול:
פריפטאה (היפוך) – מהצלחה לפורענות ולחלופין.
זיהוי – מידיעה לאי ידיעה ולהפך, מקרבה לעוינות ולהפך. המלצה היא שהזיהוי והיפוך ישלבו יחדיו, כפי שמתרחש במחזה אדיפוס המלך.
סבל במהלך המחזה, למשל שימוש במילות סבל כמו "אי, אי, אי" כפי שיש במחזה איאס.
שלוש סוגות הדרמה > מונחים נוספים שטבע אריסטו

התרה – מערכת האירועים המתרחשים אחרי הזיהוי והיפוך.
סיבוך - השלב העלילתי שבו מופר המצב המאוזן ששרר לפני שהסתבכה העלילה. יש קשר בין הסיבוך ולחמלה. הדמות בטרגדיה אינה מודעת למעשיה הרעים ומובילה בכך לסיבוך העלילה מאחר שמערכת הצדק פועלת.
אנאגנוריסיס (ἀναγνώρισις מילולית: ידיעה)
אתוס
שלוש סוגות הדרמה > השירה האפית

השירה האפית היא כמו הטרגדיה, פרט לעובדות הבאות:
את השירה האפית לא מקובל להציג כמחזה רגיל, אלא כמחזה שבו המקהלה לוקחת את החלק העיקרי.
השירה האפית עשויה להיות מרכיב בתוך הטרגדיה.
השירה האפית תמיד מכוונת אל האלים והיחס בין אדם לחברו אינו קיים.
לקריאה נוספת

אריסטו, פואטיקה, תרגום מיוונית, מבוא והערות - מרדכי הַק, מחברות לספרות, תש"ז.
"היבטים ב'פואטיקה' של אריסטו" - אוסף מאמרים, דפים למחקר בספרות 8, עמ' 7–122.
נתן שפיגל, תורת הפיוט לאריסטו: מימסיס וקתרסיס, מוסד ביאליק, 1971.
Dukore, Bernard F., Dramatic Theory and Criticism: Greeks to Grotowski, Florence, KY: Heinle & Heinle, 1974. ISBN 0030911524.
Augusto, Rostagni, La poetica di Aristotele, ed. 2, Turin (ed. 1 = 1927), 1945.
הערות שוליים

↑  ראו הק (תש"ז, עמ' נ"ח) המסתמך על אוגוסטו רוסטאני וקובע את טווח השנים בין 330–334, וראו דוּקוֹר (1974, 31) הקובע 335.
| --- | --- |
בקרת זהויות :  NLI: 987007520682205171  PLWABN: 9810642148605606  BNC: 000417945  BNE: XX2367045  BnF: cb12009718m (data)  CANTIC: a15930245  GND: 4134651-8  LCCN: n81030927  NDL: 01207771  NKC: aun2006372201  NLA: 36405153  NLG: 62649  SELIBR: 343146  SUDOC: 028216865  VcBA: 492/10903  VIAF: 252203200   WorldCat (עם VIAF): 252203200
פולקסווגן Delivery

| --- | --- |

Volkswagen Delivery, דגם 8160
 מאפיינים כלליים
 נקרא גם:  Volkswagen Nueva línea  (יוצר בין השנים 1998-2002)  Volkswagen Livianos  (יוצר בין השנים 2008-2011)
 יצרן:  חטיבת הרכבים המסחריים של פולקסווגן (באנגלית:  (VWCV) Volkswagen Commercial Vehicles (אנ'), בגרמנית: Volkswagen Nutzfahrzeuge)  Volkswagen Caminhões e Ônibus (אנ')
 שנות ייצור:  1998 - עד היום
 הרכבה:  גרמניה גרמניה
 חברת אם:  פולקסווגן
 סיווג:  משאית
 מרכב:  Front-engine, front-wheel-drive layout
 משקל:  5-8 טון
 מפרט טכני
 מנוע:  4 צילינדרים, 4,080  סמ"ק המפיק 101 כ"ס ב-3,400 סל"ד  (דיזל, מסוג "MWM 4.08 TCE")  4 צילינדרים, 4,080 סמ"ק המפיק 105 כ"ס ב-3,400 סל"ד (דיזל, מסוג "MWM 4.08 TCE")
 הילוכים:  תמסורת ידנית - 5 מהירויות מסוג "Eaton FS 2305 C Manual 5 Speed"  תמסורת ידנית - 5 מהירויות מסוג "Eaton - FSO 4405 C Manual 5 Speed"
פולקסווגן Delivery (באנגלית: Volkswagen Delivery) היא סדרת משאיות בעלי כושר מטען של 5-8 טון מתוצרת Volkswagen Caminhões e Ônibus (אנ') בשיתוף Volkswagen Commercial Vehicles (אנ'), חברות בת של קונצרן הרכב הגרמני פולקסווגן אשר מיוצרים משנת 1998 ועד היום.
בשנת 2018 פיתחה פולקסווגן משאית חשמלית בברזיל.
דגמים

VW 5.140
VW 8.150
VW 8.150 Plus
VW 9.150
תמונות

"פולקסווגן Delivery"
"פולקסווגן Delivery"
"פולקסווגן Delivery"
"פולקסווגן Delivery"
"פולקסווגן Delivery"
ראו גם

פולקסווגן
פולקסווגן L80
לקריאה נוספת

"פולקסווגן Delivery" - תמונות
"פולקסווגן Delivery" שנת 2018 - תמונה (carroya.com/nuevos/volkswagen/delivery)
הערות שוליים

↑  "פולקסווגן Delivery" quatrorodas.abril.com.br/noticias/vw-lanca-linha-de-caminhoes-inspirada-em-modelos-classicos
↑  "פולקסווגן Delivery" penaestrada.com.br/novo-delivery-da-volkswagen
↑  "פולקסווגן Delivery" - משאית חשמלית בברזיל noticiasautomotivas.com.br/volkswagen-e-delivery-caminhao-eletrico-brasileiro-e-apresentado-na-alemanha
פיוגליטזון

| --- | --- |

 
 נתונים כימיים
 מסה מולרית:  356.119464 יחידת מסה אטומית מאוחדת 
 מזהים
 קוד ATC:  A10BG03 
 מספר CAS:  111025-46-8
 PubChem:  4829
 ChemSpider:  4663
 
פיוגליטזון, תרכובת תרופתית הנמכרת בשם המסחרי אקטוס, היא תרופה להורדת סוכר בדם, הנלקחת אורלית, המשמשת לטיפול בסוכרת מסוג 2 אך לא לסוכרת מסוג 1. ניתן לתת אותה ביחד עם מטפורמין (תרופה של השילוב נמכרת בשם קומפטקט), סולפוניל-אוראה או אינסולין, כמו כן מומלץ לתת אותה בשילוב של פעילות גופנית ודיאטה מתאימה.
תופעות הלוואי השכיחות הן כאבי ראש, כאבי שרירים ודלקת ונפיחות של הגרון. תופעות לוואי חמורות של התרופה כוללות סרטן שלפוחית השתן, רמות סוכר נמוכות בדם, בעיות לב ואוסטאופורסיס. לא מומלץ לתת את התרופה לנשים בהריון או מניקות. התרופה שייכת למשפחת הטיאזולידינדים (TZD) ופעולתה מעלה את הרגישות של התאים לאינסולין.
פיוגליטזון נרשמה כפטנט בשנת 1985 ונכנסה לשימוש בשנת 1999. כיום היא קיימת גם בצורה גנרית.
שימוש רפואי

פיוגליטזון משמשת להורדת רמות הסוכר בדם בחולים עם סוכרת סוג 2, ניתן לתת אותה לבדה או בשילוב עם סולפונילאוריאה, מטפורמין או אינסולין. במחקר סיסטמי שבוצע על ידי הארגון "קוקריין" נבדקה ההשפעה של התרופה בהשוואה לתרופות אחרות המורידות סוכריים בדם כגון מטפורמין, אקארבוס, רפאגליניד ופעילות גופנית ודיאטה מתאימה. המחקר הראה שהתרופה לא מורידה את הסיכון לחלות בסוכרת סוג 2 באנשים שנמצאים בקבוצת סיכון. אך נראתה ירידה בתחלואה בהשוואה לפלסבו או חוסר טיפול. יש לקחת את התוצאות האלו ברמת ספק מסוים כיוון שהמחקרים שמהם נלקחו הנתונים היו ברמת ודאות נמוכה.
למרות שפיוגליטזון אכן מורידה את רמות הסוכר בדם, המחקר הראשי אשר בדק את תפקודה לא מצא שהיא משנה את הסבירות למחלות הקרדיווסקולריות אשר נבדקו. לאומת זאת כן נראתה ירידה בשכיחות של סיבוכים אחרים כגון התקפי לב, שבץ ומוות מכל סיבה שהי.
פיוגליטזון נמצאה כמורידה את מקרי המוות בחולי סוכרת סוג 2 בהשוואה לטיפולים אחרים, כמו כן נראתה ירידה של 60% במקרי המוות במקבלי התרופה לעומת חולים שמעולם לא נחשפו לתרופה.
התוויות נגד

אין לתת פיוגליטזון לאנשים עם רגישות יתר לפיוגליטזון, תרופות אחרות ממשפחת הטיאזולידינדיון או לאחד המרכיבים האחרים של התרופה. התרופה אינה יעילה ויכולה אפילו להיות מסוכנת לחולים בסוכרת סוג 1 וקטואצידוסיס על רקע סוכרתי. הבטיחות שלה אינה מוכחת בנשים בהריון, נשים מניקות וילדים מתחת לגיל 18.
עקב הניסיון במתן התרופה טרוגליטזון השייכת לאותה משפחה, מחלת כבד אקוטית נחשבת גם היא כהתוויית נגד למתן התרופה.
תופעות לוואי

לאחר הצהרה של החברה "GlaxoSmithKline" לגבי תופעות לוואי בתרופה רוסיגליטזון של עליה בשכיחות של שברים בידיים והרגליים אצל נשים עם סוכרת אשר לקחו את התרופה, החברה " Takeda Pharmaceutical Company" אשר פיתחה את התרופה פיוגליטזון, אשר שייכת לאותה המשפחה של התרופה רוסיגליטזון, הצהירה שגם לתרופה שלה יש תופעות לוואי דומות.
פיוגליטזון יכולה לגרום לאגירת נוזלים ובצקת פריפריאלית. בשל כך היא יכולה לתרום להתפתחות של כשל לבבי. התרופה יכולה לגרום לאנמיה וכמו כן נפוץ לראות אצל מטופלים הלוקחים את התרופה עליה במשקל בגלל עליה בשומן תת-עורי. מחקרים הראו גם שלמטופלים הלוקחים פיוגליטזון יש יותר סיכוי לפתח דלקת של דרכי הנשימה העליונות, סינוסיטיס, כאבי ראש, כאבי שרירים ובעיות שיניים.
שימוש כרוני בתרופה יכול לגרום להפטיטיס עקב חסימה של דרכי המרה, התופעות נעלמות כאשר מופסק השימוש בתרופה.
תופעות לוואי > סרטן שלפוחית השתן

בשנת 2011 משרד הבריאות הצרפתי החליט להמליץ על הפסקת מתן פיוגליטזון עקב מחקר אפידמיולוגי אשר קבע כי התרופה מעלה את הסיכון לסרטן בחולי סוכרת סוג 2 אשר לוקחים את התרופה לתקופות ארוכות בהשוואה למטופלים אשר לוקחים תרופות שונות. ה-FDA האמריקאי קבע שלקיחה של התרופה לתקופה של מעל שנה מעלה את הסיכוי לסרטן שלפוחית השתן.
בשנת 2017 בוצע מחקר מטא אנליטי אשר לא מצא הבדל בשכיחות של סרטן מסוג זה בחולים הלוקחים פיוגליטזון.
אינטראקציות בין תרופות

לקיחת פיוגליטזון ביחד עם סולפונילאוריאה או אינסולין מעלה את הסיכון להיפוגליקמיה. כמו כן לקיחת התרופה מעלה את הסיכון של כניסה להריון בנשים הלוקחות גלולות נגד הריון.
דרך פעולה

פיוגליטזון מעורר באופן סלקטיבי את הקולטנים PPAR-gamma ו-PPAR-alpha אשר נמצאים על ממברנת הגרעין. התרופה משפיעה על שעתוק גנים שונים האחראים על שליטה במטבוליזם של גלוקוז וליפידים בשריר, שומן והכבד. כתוצאה מכך התרופה גורמת לירידה בתנגודת לאינסולין בכבד ובאברי הפריפריה, מורידה גלוקונאוגניזה בכבד ומורידה את רמת הגלוקוז וההמוגלובין המסוכרר בדם.
לאחרונה מחקרים הראו שפיוגליטזון וחברים אחרים במשפחת ה-TZD נקשרים לחלבון mitoNEET, אשר נמצא במעטפת החיצונית של המיטוכונדריה, באפיניות השווה לזאת של החיבור של פיוגליטזון אל PPAR-gamma.
חברה וכלכלה > כלכלה

בשנת 2008 התרופה הייתה התרופה העשירית מבחינת הכנסות בארצות הברית עם יותר מ-2.4 מיליארד דולר במחירות.
חברה וכלכלה > שמות מסחריים

פיוגליטזון נמכרת תחת השם אקטוס בארצות הברית, קנדה, אנגליה וגרמניה, תחת השם גלוסטין באירופה, תחת השמות גליזון ופיוז בהודו ותחת השם זקטוס במקסיקו. בשנת 2012 ה-FDA האמריקאי אישר למכור את התרופה בגרסה הגנרית.
מחקר > פסיכיאטריה > תסמונת בי פולרית

פיוגליטזון עברה לשימוש כתרופה לשלב הדיכאוני של תסמונת בי פולרית, אל יש לציין כי המחקר המטא אנליטי הנושא מבוסס על מעט מאוד מחקרים ולא תומך באופן ברור ביעילות של התרופה כטיפול לדיכאון בי פולרי.
מחקר > פסיכיאטריה > דיכאון ממקור ראשוני

ישנו מחקר התומך באפשרות שפיוגליטזון יעילה בטיפול בדיכאון ממקור ראשוני.
מחקר > מחלות אחרות

נמצא שלפיוגליטזון יש השפעה מעכבת הזדקנות בזבובי דרוזופילה.
פיוגליטזון עשוי לשפר תסמינים של פסוריאזיס.
ראו גם

טיפול תרופתי בסוכרת
פרויקט אנה ניקולאייבנה

| --- | --- |

 סוגה:  דרמת מדע בדיוני
 בימוי:  מקסים פז'מסקי 
 שחקנים:  זויה ברבר  סרגיי גרמאש
 ארץ מקור:  רוסיה 
 שפות:  רוסית 
 מספר עונות:  2
 מספר פרקים:  16
 הפקה
 מפיק:  אלכסנדר צקאלו, איוואן סמוחוואלוב 
 חברת הפקה:  Sreda
 אתר צילומים:  מוסקבה
 שידור
 רשת שידור:  Kinopoisk.ru‏, ТНТ
 פורמט (תמונה):  1080i‏ (HDTV)
 פורמט (קול):  Digital
 תקופת שידור מקורית:  26 במרץ 2020 – הווה
 קישורים חיצוניים
 דף התוכנית ב-IMDb
 
פרויקט אנה ניקולאייבנה (ברוסית: Проект «Анна Николаевна»‎) הוא סדרה קומית מדע-בדיונית רוסית שמשודרת בפורטל Kinopoisk.ru. העונה הראשונה זכתה להצלחה רבה והוזמנה עונה שנייה ששידורה מתוכנן ל-16 בספטמבר 2021.
מדענים מקומיים יצרו שוטרת אנדרואיד. היא מושלמת מכל הבחינות, סרן אנה ניקולאייבנה קורולקביץ' נשלחת לשרת בעיר פרובינציאלית כדי לראות את החיים האמיתיים, כדי להידמות לאדם. עמיתיה חושבים שהיא בתו של סגן שר הפנים עד שטיבה האמיתי נחשף.
עלילה > עונה 1

מחלקת המשטרה בעיירה המחוזית קורצ'מה מקבלת לידיה מגויסת חדשה: השוטרת היפה, הזריזה והנועזת, אנה ניקולאייבנה קורולקביץ'. עמיתיה חושבים שאנה ניקולאייבנה היא בתו של סגן השר ורק הבוס הישיר שלה ויקטור סרגייביץ' גלוזו יודע שבמציאות היא רובוט אנדרואיד בשווי 11 מיליון יורו. כלפי חוץ אי אפשר להבדיל בין אנה ניקולאיינה לאישה רגילה. אבל היכולות שלה חזקות מאלה האנושיות: היא חמושה בנשק וטכניקות לחימה יד ביד, יש לה גישה לכל מאגרי המידע, מה שמאפשר לה לאתר מידע בשבריר שנייה, היא בעלת ידע אנציקלופדי נרחב בכל דבר בעולם ויכולה לנהל כל שיחה. אם כי הדגם שלה אינו חף מבעיות.
משימתו של גלוזו היא לשמור בסוד על מקורה של אנה ניקולאייבנה כשתפקידה בשיפור המאבק בפשיעה, נועד להיות מקרה מבחן להכנסת דגמים נוספים שלה. אנה ניקולאיינה מחשבת באומנות רבה את העבירות הזעירות ביותר, אף ששיטת העבודה הכנה במיוחד שלה לפעמים לא תואמת את האופן שבו שוטרים אנושיים מאתרים עבריינים. לכן בהתחלה הם נזהרים מהעובדת החדשה במחלקה, אך עם הזמן, עמיתיה מבינים שלבלונדינית המקסימה, אכן יש יותר מהנראה לעין...
עלילה > עונה 2

אחרי חוויית השירות בפרברים, סגן אלוף גלוזו והחוקרים ראטוב וליאפין נשלחים לעבוד במשטרת מוסקבה. כאן מצטרפת אליהם אנה ניקולאייבנה ויהיה עליהם להיאבק לא רק בפושעים, אלא גם בשחיתות במוסקבה.
שחקנים ודמויות

זויה ברבר - אנה ניקולאייבנה, אנדרואיד בשירות משטרת רוסיה
סרגיי גרמש - ויקטור סרגייביץ' גלוזו, שוטר במשטרת רוסיה
אנטון פיליפנקו - מייג'ור אנדריי מראטוביץ' פוז'ארסקי
קוזמה ספריקין - ראטוב
פיודור לברוב - ליאפין
מרוסיה קלימובה - נסטיה
ניקיטה טראסוב - בוריס נזימוב
דמיטרי פודנוזוב - דניס שגאלוב, מדען, יוצרה של אנה
יוליה אאוג - טטיאנה, רעייתו של גלוזו
פאבל דרביאנקו - הופעת קמע
מיכאיל פורצ'נקוב - פולז'אנב, מאמן
יאן צפניק
קסניה סובצ'ק - הופעת קמע
הערות שוליים

↑  Проект «Анна Николаевна» 2 — Трейлер (2021)
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
פלאנו

| --- | --- |
דגל פלאנודגל פלאנו
פארק גרניט (Granite Park), מאי 2011
פארק גרניט (Granite Park), מאי 2011
 מדינה:  ארצות הברית ארצות הברית
 מדינה:  טקסס טקסס
 מחוז:  קולין
 ראש העיר:  John Muns
 תאריך ייסוד:  1873
 שטח:  185.5 קמ"ר
 גובה:  206 מטרים
 אוכלוסייה:  ‏
  ‑ בעיר:  285,494 (1 באפריל 2020)
  ‑ במטרופולין:  6,426,214
  ‑ צפיפות:  1,474.99 נפש לקמ"ר (2012)
 קואורדינטות:  33°01′11″N 96°41′57″W﻿ / ﻿33.019722°N 96.699167°W﻿ / 33.019722; -96.699167
 אזור זמן:  UTC -6
 www.plano.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פלאנו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פלאנו(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקופלאנו(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקופלאנו  he tabBackground:;tabBorder:#aaa;defaultTab:0;
פלאנו (באנגלית: Plano) היא עיר במדינת טקסס שבארצות הברית; ממוקמת כ-30 ק"מ צפונית־מזרחית לדאלאס. נמצאת ברובה במחוז קולין, ובחלקה בבמחוז דנטון.
על פי מפקד אוכלוסין בארצות הברית משנת 2010, אוכלוסיית העיר מנתה 269,776 תושבים, מה שהפך אותה לעיר התשיעית בטקסס בגודלה מבחינת אוכלוסייה. (קורפוס כריסטי דורגה במקום ה-8 ולארדו במקום ה-10), ולעיר ה-70 בגודלה מבחינת אוכלוסייה בארצות הברית.
בעיר נמצאות מפקדות תאגידיות של חברות רבות כמו: אריקסון, פריטו-ליי, פיצה האט, וואווי, ‏ Alliance Data, ‏ Cinemark Theatres (אנ'), ‏Dell Services (אנ'),‏ Denbury Resources (אנ'), ‏ Dr Pepper Snapple Group (אנ'), ‏ HP Enterprise Services (אנ'), ‏J. C. Penney (אנ'), ‏ Rent-A-Center (אנ'), ‏ Siemens PLM Software (אנ'), ‏ Toyota Motors USA (אנ') ‏ ו-Traxxas (אנ').
העיר זוכה לדירוג גבוה בסקרים: המקום הטוב ביותר לגור בו, בעלת ההכנסה הממוצעת הגבוהה, הבטוחה ביותר, ציוני בתי הספר הגבוהים ועוד.
היסטוריה

בתחילת שנות הארבעים של המאה ה-19 הגיעו מתיישבים לאזור שליד פלאנו הנוכחית. מתקנים כמו מנסרה, טחנת קמח וחנויות עזרו להביא במהרה עוד אנשים לאזור. באזור הוקמו שירותי דואר. אחרי שהמקומיים פסלו כמה שמות לעיירה (כולל מילרד פילמור, נשיאה ה-13 של ארצות הברית) המקומיים הציעו את השם Plano (מספרדית: שטוח) בגלל פני השטח באזור. השם אושר על ידי סניף הדואר. בשנת 1872, השלמת בניית מסילות 'רכבת יוסטון ומרכז טקסס' עזרה לאוכלוסיית העיר לגדול, העיירה הוכרזה רשמית כעיר בשנת 1873. אוכלוסיית העיר גדלה ביותר מ-500 עד 1874. בשנת 1881 אש שהשתוללה באזור מרכז העסקים בעיר הרסה את רוב הבניינים. העיר נבנתה מחדש והעסקים פרחו שוב במהלך שנות השמונים של המאה ה-19.
תחילה, אוכלוסיית פלאנו גדלה לאט ובשנת 1900 היו בעיר 1,304 תושבים, בשנת 1960 הגיעה אוכלוסיית העיר ל-3,695. עשר שנים לאחר מכן, אוכלוסיית העיר הגיעה ל-17,872. ובשנת 1980 האוכלוסייה כבר התפוצצה ל-72,000 תושבים. יצירת תעלות ביוב, בתי ספר והתפתחות רחובות שמרו על הקצב עם גדילת האוכלוסייה, שהתרחש בעיקר בגלל הטופוגרפיה השטוחה של פלאנו ותכנון יוזמות. בשנת 1981 מועצת העיר החלה לאמץ את סמל העיר שמבוסס על עיצוב שהוגש בתחרות הקהילתית המקומית לבחירת סמל לעיר על ידי תושב ותיק של פלאנו בשם ג'יימס ר. (ג'ים) וויינר, אמן מקצועי ומעצב גרפי.
במהלך שנות השמונים של המאה ה-20, תאגידים גדולים העבירו את המפקדה (מטה בסיסי) שלהם לפלאנו כולל J. C. Penney ו-פריטו-ליי, מה שעזר לעיר לגדול. בשנת 1990 אוכלוסיית העיר מנתה 128,713 תושבים, מספר שגימד את אוכלוסיית מקיני (בירת מחוז קולין). בשנת 1994 העיר קיבלה את פרס All-America City (פרס כבוד שנתי שניתן לערים שבהן אזרחים עובדים ביחד כדי להתמודד עם אתגרי הקהילה ולהשיג תוצאות גדולות). בשנת 2000 האוכלוסייה של פלאנו הגיעה ל-222,030 תושבים. פלאנו 'נעולה' על ידי עיריות אחרות ולא יכולה להתרחב מבחינת שטח, יש אזור אדמה קטן לא מפותח שנשאר בתוך גבולות העיר. אולם בשנת 2012 אזור אדמה גדול החל להתפתח, ההתפתחות כוללת דירות, מתקנים רפואיים, מסעדות, מסלול מרוצים, תחנת דלק ובית מלון.
גאוגרפיה > פארקים ובילוי

על פי לשכת מפקד האוכלוסין של ארצות הברית, השטח הכולל של פלאנו הוא 185.5 קמ"ר. אף על פי שפלאנו נקראת על שם המישורים השטוחים באזור, בפארקים הרבים שבעיר נמצאים עצים גדולים בשפע. אחד מהם נמצא במזרח העיר, בפארק בוב וודראף ומוערך בגיל של מעל 500 שנים.
שתי שמורות עיקריות בעיר עם חלל פתוח, אחת, פארק בוב וודראף (1.3 קמ"ר) והשנייה, פארק אואק פוינט (3.2 קמ"ר) מחוברות על ידי מסלולי רכיבה של אופניים, מה שהופך את החלל הירוק לפארק אחד ירוק וגדול שגדול יותר מהסנטרל פארק שבניו יורק (3.4 קמ"ר). השטח הכולל של כל הפארקים בפלאנו כיום (2014) הוא 15.5 קמ"ר (קצת יותר גדול משטחה של העיר כפר סבא). כאשר תוכנית הפארקים של פלאנו תסתיים, שטח כל הפארקים בעיר יהיה 16.5 קמ"ר.  תוכנית הפארקים של פלאנו
פארקים בתוך שכונות: 1.0 קמ"ר
פארקים ליניארים (שדרות וכו'): 2.5 קמ"ר
פארקים קהילתיים: 4.5 קמ"ר
שמורות פתוחות: 5.3 קמ"ר
פארקים לשימוש מיוחד: 0.18 קמ"ר
מסלולי גולף: 1.8 קמ"ר
גאוגרפיה > אקלים

פלאנו היא באזור אקלים סובטרופי גשום. הטמפרטורה הכי גבוהה שנמדדה בעיר הייתה בשנת 1936 כאשר נמדדו 48°C. בממוצע, החודש הקר ביותר הוא ינואר והחם ביותר הוא יולי. הטמפרטורה הכי קרה שנמדדה הייתה בשנת 1930 כאשר נמדדו 22 מעלות צלזיוס. ממוצע המשקעים המקסימלי מתרחש בחודש מאי.
כלכלה > מרכזי התעסוקה הגדולים

על סמך נתוני 2011, המעסיקים הגדולים ביותר בעיר היו:
| # | מעסיק | מועסקים |
| --- | --- | --- |
| 1 | Bank of America Home Loans (אנ') |  5,400 |
| 2 | HP Enterprise Services (אנ') | 4,800 |
| 3 | Capital One (אנ') | 3,175 |
| 4 | JCPenney (אנ') | 3,100 |
| 5 | אריקסון | 2,650 |
| 6 | אלקטל-לוסנט | 2,500 |
| 7 | פריטו-ליי | 2,400 |
| 8 | דל | 2,200 |
| 9 | Medical Center of Plano (אנ') | 1,750 |
| 10 | Texas Health Presbyterian Hospital Plano (אנ') | 1,670 |
כמעט 80% מהמבקרים בפלאנו מגיעים בענייני עסקים בעיקר  בגלל הקרבה לעיר דאלאס  ובסיסי התאגידים הרבים שבעיר. בעיר יש גם מבנה עירוני המשמש כמרכז כנסים.
דמוגרפיה

נכון למפקד האוכלוסין של ארצות הברית משנת 2010, התגוררו בעיר 259,841 תושבים. על פי מפקד האוכלוסין משנת 2000, היו בעיר 80,875 משקי בית ו-60,575 משפחות. צפיפות האוכלוסייה הייתה 1,197.8 נפש לקמ"ר. היו בעיר 86,078 יחידות דיור בצפיפות ממוצעת של 464.4 דירות לקמ"ר. האוכלוסייה בעיר התחלקה ל-66.9% לבנים, 7.6% שחורים, 0.36% אינדיאנים, 16.9% אסיאתים, 3.86% מגזעים אחרים ו-3.0% משני גזעים או יותר.
בשנת 2000, פלאנו הייתה העיר עם ההכנסה הכספית הגבוהה ביותר בערים עם אוכלוסייה של 130,000 או יותר. פלאנו דורגה כעיר האמידה ביותר בארצות הברית עם אוכלוסייה של מעל 250,000 תושבים ועם שיעור העוני הנמוך ביותר עם רק 6.3%. השכנה מצפון לפלאנו, העיר פריסקו דורגה כעיר העשירה ביותר בארצות הברית עם אוכלוסייה של מתחת ל-250,000 עם שיעור עוני של 2.7%. בשנת 2007, פלאנו הייתה העיר הם ההכנסה החציונית הגבוהה ביותר עם אוכלוסייה העולה על 250,000 תושבים, עם הכנסה שנתית של 84,492 דולרים. נכון לשנת 2010, ההכנסה החציונית השנתית בפלאנו הייתה 103,913 דולרים. על פי נתוני הפשיעה מסטטיסטיקות שונות, בשנת 2006 היו בפלאנו 4 רציחות, שיעור הפשיעה הנמוך ביותר בכל ערי ארצות הברית עם אוכלוסייה של 250,000 תושבים או יותר.